3. การประกอบธุรกิจของแต่ละสายผลิตภัณฑ์

3.1 ลักษณะของผลิตภัณฑ์

ผลิตภัณฑ์ของบริษัทฯ เป็นสินค้าเสื้อผ้าสำเร็จรูป สามารถจำแนกออกได้เป็น 3 ประเภท ดังนี้

3.1.1. ชุดชั้นในสตรี

ชุดชั้นในสตรีเป็นผลิตภัณฑ์หลักซึ่งบริษัทฯ ผลิตและจำหน่ายมากที่สุด คือ ร้อยละ 89.34
ของมูลค่าการจำหน่ายทั้งหมด โดยบริษัทฯ ผลิตสินค้าชุดชั้นในให้ตัวแทนจำหน่าย
ภายใต้เครื่องหมายการค้า ดังนี้

1. “Wacoal” จัดจำหน่ายในร้านค้าตามห้างสรรพสินค้าต่างๆ
ซึ่งประกอบด้วยสินค้าชุดชั้นในสำหรับทุกวัย ดังนี้

- กลุ่ม First Bra อายุ 8 - 12 ปี สำหรับวัยที่เริ่มมีการเปลี่ยนแปลงทางสรีระ

- กลุ่ม Campus อายุ 13 - 15 ปี สำหรับเด็กหญิงและเด็กที่เริ่มเข้าสู่วัยรุ่น

- กลุ่ม Young อายุ 16 - 22 ปี สำหรับวัยรุ่น วัยที่ชอบสิ่งแปลกใหม่ แฟชั่น
มีความหลากหลายและมีความเป็นตัวของตัวเอง

- กลุ่ม Missy อายุ 23 ปี ขึ้นไป สำหรับสาววัยทำงานที่มีความคล่องตัว
ชอบการแต่งกายแบบนำสมัย รักความก้าวหน้า

- กลุ่ม Beauty Cup อายุ 23 ปี ขึ้นไป สำหรับสาวที่มี CUP B ขึ้นไป

- กลุ่ม Bottom (Body Suit, Girdle, Hips, Pants) อายุ 18 ปี ขึ้นไป
เป็นชุดชั้นในสำหรับวัยสาว และวัยทำงานที่ต้องการความกระชับรูปร่างที่สวยงามได้สัดส่วน

- กลุ่ม Maternity เป็นชุดชั้นในสำหรับคุณแม่ที่ตั้งครรภ์และหลังคลอด

- กลุ่ม Sports
เป็นชุดชั้นในสำหรับผู้หญิงที่รักการออกกำลังกายและเล่นกีฬาที่ต้องการความทะมัดทะแมง
คล่องแคล่วว่องไว

- กลุ่ม Beauty Night เป็นชุดชั้นในสำหรับดูแลเต้าทรงแม้ในยามนอนและยามพักผ่อน

- Wacoal Body Clinic
เป็นบริการสั่งตัดพิเศษสำหรับผู้มีโครงสร้างสรีระพิเศษและผลิตภัณฑ์สำหรับด้านศัลยกรรมตกแต่งเกี่ยวกับสรีระ

 Exclusive Foundation บริการรับสั่งตัดชุดชั้นในพิเศษเฉพาะบุคคลสำหรับผู้มีโครงสร้าง
สรีระพิเศษ อาทิ ยกทรง สเตย์ บอดี้สูท กางเกงเสริมสะโพก ฯลฯ

 Clinical Wear Service บริการตัดเย็บเสื้อผ้าทางการแพทย์เฉพาะบุคคล
หลังการรักษาบาดแผล Burn เพื่อกระชับรอยแผลเป็นนูน (Keloid) ให้เนียนเรียบ

 Surgical Wear
เสื้อผ้าทางการแพทย์ใช้สวมใส่หลังทำศัลยกรรมตกแต่งเพื่อกระชับแทนผ้าพันแผลให้ได้รูปทรงสมส่วน
อาทิ ปลูกผม ดึงหน้า เพิ่มหรือลดขนาดทรวงอก ดูดไขมันเอว หน้าท้อง สะโพก และต้นขา ฯลฯ

 Healthy Care ชุดชั้นในใช้สวมใส่เพื่อดูแลสุขภาพ
ป้องกันการบาดเจ็บของร่างกายและเสริมสร้างบุคลิกภาพที่ดี อาทิ เสื้อกระชับทรง แผ่นกระชับเอว
และเข่า

 Balancing Bra ยกทรงสำหรับผู้สูญเสียเต้านมข้างเดียว หรือทั้งสองข้าง
ที่ช่วยให้ดูมีบุคลิกภาพสมส่วนและสวยงามใกล้เคียงธรรมชาติ

- Nightwear สินค้าชุดนอนสตรี

- Lingerie เป็นเสื้อบังทรง สลิป

2. “POP Line” เป็นชุดชั้นในสำหรับวัยรุ่นและวัยทำงานกลุ่ม Mass Market ที่มีครบทุกกลุ่มสินค้า
ตั้งแต่ยกทรง กางเกงใน สเตย์ บังทรง ฯลฯ ระดับราคาปานกลาง
เน้นเรื่องความกระชับในการสวมใส่ และวางจำหน่ายในร้านค้าย่อย และช่องทาง Modern Trade

3. “WIENNA” เป็นชุดชั้นในสำหรับกลุ่ม Missy โดยมีครบทุกกลุ่มสินค้า ตั้งแต่ยกทรง กางเกงใน
สเตย์ บังทรง ชุดนอน และรับสั่งตัดพิเศษสำหรับผู้ที่หาซื้อ Cup Size ปกติไม่ได้
และผู้ผ่าตัดมะเร็งเต้านม จัดจำหน่ายในช่องทางขายตรง (Direct Sale)

3.1.2 ชุดชั้นนอกสตรี

บริษัทฯ เป็นผู้ผลิตและจำหน่ายเสื้อผ้าสำเร็จรูปสตรีภายใต้เครื่องหมายการค้า “melody*”, “5.
up”, “Racé”, “WeB”, “WB lines II” และ “B.fly BUTTERFLY”
ซึ่งล้วนแต่เป็นเครื่องหมายการค้าของบริษัทฯ และภายใต้เครื่องหมายการค้ารับอนุญาต “WACOAL
BLOUSE” ผลิตภัณฑ์ชุดชั้นนอกสตรี มีมูลค่าการจำหน่ายคิดเป็นร้อยละ 2.44
ของมูลค่าจำหน่ายทั้งหมด

3.1.3 ชุดเด็ก

บริษัทฯ ผลิตชุดเด็กภายใต้เครื่องหมายการค้า “ENFANT”, “Trombone” และ “De bon”
ซึ่งเป็นเครื่องหมายการค้าของบริษัทฯ และภายใต้เครื่องหมายการค้ารับอนุญาต “Little
Wacoal”, “ELLE PETITE”, “ELLE POUPON”, “bsc” และ “ST. ANDREWS”
ผลิตภัณฑ์ชุดเด็ก มีมูลค่าการจำหน่ายคิดเป็นร้อยละ 8.22 ของมูลค่าจำหน่ายทั้งหมด

3.1.4 สิทธิหรือข้อจำกัดในการประกอบธุรกิจ

บัตรส่งเสริมการลงทุน

บริษัทฯ ได้รับบัตรส่งเสริมการลงทุนเลขที่ 1035/2534 ลงวันที่ 7 กุมภาพันธ์ 2534
สำหรับการลงทุนในกิจการวิจัยและพัฒนาเกี่ยวกับอุตสาหกรรมสิ่งทอ
ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการ
ที่ได้รับการส่งเสริมเป็นระยะเวลา 5 ปี บริษัทฯ จึงต้องปฏิบัติตามเงื่อนไขต่างๆ
ตามที่กำหนดไว้ในบัตรส่งเสริมการลงทุนและได้เริ่มดำเนินการตามกิจการที่ได้รับการส่งเสริมดังกล่าวในเดือนมีนาคม
2535 สิทธิในการยกเว้นภาษีเงินได้นี้ได้สิ้นสุดลงเมื่อเดือนมีนาคม 2540

บริษัทย่อย ได้รับสิทธิพิเศษในการส่งเสริมการลงทุน จากสำนักงานคณะกรรมการส่งเสริมการลงทุน
โดยสรุปดังนี้

+------------------+----------------+----------------+----------------+
| รายการ           | ชื่อบริษัท         |                |                |
+------------------+----------------+----------------+----------------+
|                  | บจก. วาโก้ลำพูน  | บจก.           | บจก.           |
|                  |                | วาโก้กบินทร์บุรี    | ภัทยากบินทร์บุรี    |
+------------------+----------------+----------------+----------------+
| โครงการที่ 1       |                |                |                |
+------------------+----------------+----------------+----------------+
| - ยกเว้นภาษีเงินได้  | 1 ม.ค. 2537 –  | 1 ม.ค. 2537 –  | 1 ม.ค. 2537 –  |
| 8 ปี              | 31 ธ.ค. 2544   | 31 ธ.ค. 2544   | 31 ธ.ค. 2544   |
+------------------+----------------+----------------+----------------+
| - ลดหย่อนภาษีเงินได้ |                |                |                |
| 50%              |                |                |                |
+------------------+----------------+----------------+----------------+
| ของอัตราปกติ 5 ปี   | 1 ม.ค. 2545 –  | 1 ม.ค. 2545 –  | 1 ม.ค. 2545 –  |
|                  | 31 ธ.ค. 2549   | 31 ธ.ค. 2549   | 31 ธ.ค. 2549   |
+------------------+----------------+----------------+----------------+
| -                | 22 ต.ค. 2536 – | 22 ต.ค. 2536 – | 22 ต.ค. 2536 – |
| ยกเว้นอ           | 22 ต.ค. 2541   | 22 ต.ค. 2541   | 22 ต.ค. 2541   |
| ากรขาเข้าเครื่องจักร |                |                |                |
+------------------+----------------+----------------+----------------+
| โครงการที่ 2       |                |                |                |
+------------------+----------------+----------------+----------------+
| - ยกเว้นภาษีเงินได้  | 1 ก.ค. 2544 –  | 1 มิ.ย. 2544 –  | 1 ม.ค. 2546 –  |
| 8 ปี              | 30 มิ.ย. 2552   | 31 พ.ค. 2552   | 31 ธ.ค. 2553   |
+------------------+----------------+----------------+----------------+
| - ลดหย่อนภาษีเงินได้ |                |                |                |
| 50%              |                |                |                |
+------------------+----------------+----------------+----------------+
| ของอัตราปกติ 5 ปี   | 1 ก.ค. 2552 –  | 1 มิ.ย. 2552 –  | 1 ม.ค. 2554 –  |
|                  | 30 มิ.ย. 2557   | 31 พ.ค. 2557   | 31 ธ.ค. 2558   |
+------------------+----------------+----------------+----------------+
| -                | 24 ม.ค. 2544 – | 24 ม.ค. 2544 – | 24 ต.ค. 2544 – |
| ยกเว้นอ           | 24 ม.ค. 2546   | 24 ม.ค. 2546   | 11 ต.ค. 2547   |
| ากรขาเข้าเครื่องจักร |                |                |                |
+------------------+----------------+----------------+----------------+

3.1.5 สิทธิอื่น ๆ

บริษัทฯ และบริษัทย่อย ไม่ได้รับสิทธิอื่นๆ ในการประกอบธุรกิจ

3.1.6 ข้อจำกัดในการประกอบธุรกิจ

บริษัทฯ และบริษัทย่อย ไม่มีข้อจำกัดในการประกอบธุรกิจ

3.2 การตลาดและภาวะการแข่งขัน

3.2.1 ลักษณะของลูกค้าของบริษัท

ลูกค้าของบริษัทฯ เป็นบริษัทจัดจำหน่าย การจำหน่ายภายในประเทศ บริษัทฯ ได้จำหน่ายให้แก่
บริษัท ไอ.ซี.ซี. อินเตอร์เนชั่นแนล จำกัด (มหาชน)
เพื่อกระจายสินค้าผ่านช่องทางห้างสรรพสินค้าเป็นหลัก และ Discount Store เป็นรอง

ผลิตภัณฑ์ภายใต้เครื่องหมายการค้า “WIENNA” จัดจำหน่ายผ่านบริษัท วีน จำกัด
ซึ่งดำเนินธุรกิจขายตรง

การจำหน่ายไปยังต่างประเทศ บริษัทฯ และบริษัทย่อย ดำเนินการส่งออกโดยตรง โดยมีลูกค้าหลัก
คือ Wacoal Corporation ซึ่งเป็นผู้ถือหุ้นใหญ่ของบริษัทฯ และ Wacoal America, Inc.

3.2.2 การจำหน่ายและช่องทางการจำหน่าย

  -------------------------- ------------ --------- -----------------------
  จัดจำหน่ายผ่าน                มูลค่า         %         ช่องทางจำหน่าย
                             (ล้านบาท)               

  บริษัทจัดจำหน่าย               2,139.34     61.48     ห้างสรรพสินค้า Discount
                                                    Store

  บริษัทขายตรง                 159.41       4.58      ขายตรงต่อสมาชิก

  ลูกค้าต่างประเทศรายใหญ่        861.12       24.75     ส่งออกไปยังสหรัฐอเมริกา ญี่ปุ่น

  ลูกค้าในและต่างประเทศรายย่อย   319.59       9.19      

  รายได้จากการขาย             3,479.46     100.00    
  -------------------------- ------------ --------- -----------------------

3.2.3 สัดส่วนการจำหน่ายภายใน/ต่างประเทศ

+------------------------+------------+--------+-----------------------+
| สัดส่วนการจำหน่าย         | มูลค่า       | %      | ส่งออกไปยัง             |
|                        | (ล้านบาท)   |        |                       |
+------------------------+------------+--------+-----------------------+
| ภายในประเทศ            | 2,563.31   | 73.67  | -                     |
+------------------------+------------+--------+-----------------------+
| ต่างประเทศ              | 916.15     | 26.33  |   สหรัฐอเมริกา ญี่ปุ่น ยุโรป |
|                        |            |        |   อาเซียน ฮ่องกง ไต้หวัน  |
+------------------------+------------+--------+-----------------------+
| รายได้จากการขาย         | 3,479.46   | 100.00 |                       |
+------------------------+------------+--------+-----------------------+

3.2.4 สัดส่วนการขายให้ลูกค้า 10 รายแรก 3 ปีที่ผ่านมา

(ล้านบาท)

  ------------------------- ----------------- ---------- ---------- ----------
                            ประเภทของผลิตภัณฑ์   2551       2550       2549

  รายได้จากการขายรวม         ผลิตภัณฑ์ของบริษัทฯ    3,479.46   3,386.57   3,870.66

  ยอดขายลูกค้า 10 รายแรก      ผลิตภัณฑ์ของบริษัทฯ    3,321.67   3,283.70   3,575.55

  ลูกค้ารายใหญ่ที่บริษัทฯ ขายให้ >  ผลิตภัณฑ์ของบริษัทฯ    2,139.34   2,085.22   2,322.19
  50%                                                               

  บมจ. ไอ.ซี.ซี.                                                      
  อินเตอร์เนชั่นแนล                                                     

  ลูกค้าต่างประเทศที่สำคัญ 2 ราย  ผลิตภัณฑ์ชุดชั้นใน      861.12     782.82     1,007.11
  ------------------------- ----------------- ---------- ---------- ----------

ลูกค้ารายใหญ่ที่บริษัทฯ ขายสินค้าให้ มากกว่าร้อยละ 50
เป็นผู้จัดจำหน่ายที่ทำงานได้อย่างมีประสิทธิภาพ มีความสัมพันธ์ที่ดีกับห้างสรรพสินค้า และ
Discount Store

3.2.5 กลยุทธ์การแข่งขันที่สำคัญ ช่องทางการจำหน่าย และลูกค้ากลุ่มเป้าหมาย

ชุดชั้นในสตรี

Customer Focus บริษัทฯ ตั้งมั่นในนโยบายสร้างความ “เหนือความพึงพอใจ” ให้แก่ลูกค้า
โดยมุ่งเรียนรู้ความเปลี่ยนแปลงของวิถีชีวิตของผู้บริโภค
แล้วนำมาพัฒนาสินค้าและบริการให้ตรงกับความต้องการของผู้บริโภคแต่ละกลุ่มอย่างต่อเนื่อง
จนสามารถครองใจลูกค้าหลักได้อย่างมั่นคง คือ
ตลาดของสตรีวัยทำงานที่คาดหวังในเรื่องของความงาม ความสะดวกสบาย และการมีสุขภาพที่ดี
ซึ่งเป็นกลุ่มลูกค้าที่มีความจงรักภักดีต่อแบรนด์ของบริษัทฯ อย่างสูงสุด

นอกจากนี้ บริษัทฯ ยังเน้นนโยบายการสร้าง “คุณค่า” เพื่อสร้างมูลค่าเพิ่มให้กับสินค้าและบริการ
ด้วยการคิดค้นนวัตกรรมใหม่ทั้งแฟชั่น คุณภาพวัตถุดิบ คุณภาพสินค้า คุณภาพในการบริการ
ควบคู่กับการสร้างภาพลักษณ์ความเป็นพรีเมี่ยมแบรนด์ของชุดชั้นในสตรี ทำให้บริษัทฯ
สามารถยกระดับราคาสินค้าไปพร้อมกับการเพิ่มคุณค่าให้กับตัวสินค้าและบริการ และส่งผลให้บริษัทฯ
มีความสามารถในการแข่งขันได้ในระยะยาวอย่างยั่งยืน

ช่องทางการจัดจำหน่าย ปัจจุบันมีความหลากหลายของช่องทางการจัดจำหน่ายมากขึ้น
โดยแต่ละช่องทางใช้กลยุทธ์ในการนำเสนอเพื่อให้เกิดความแตกต่างที่โดดเด่น
และสามารถดึงดูดกลุ่มเป้าหมายได้ ดังนั้น บริษัทฯ จึงได้ขยายผลิตภัณฑ์ชุดชั้นในให้มีความหลากหลาย
ไม่ว่าจะเป็นด้านคุณภาพ วัตถุดิบ ดีไซน์ ราคา หรือด้านการส่งเสริมการขาย
เพื่อให้ผลิตภัณฑ์สามารถครอบคลุม Segment หลักของตลาดในแต่ละช่องทาง
และที่สำคัญที่สุดต้องสามารถตอบสนองความต้องการและสร้างความพึงพอใจสูงสุดให้กับลูกค้า

การพัฒนาผลิตภัณฑ์ จากที่กล่าวมาข้างต้น เป็นที่มาของทิศทางการพัฒนาผลิตภัณฑ์ ทั้งด้านวัตถุดิบ
การออกแบบ การบริการ นโยบายราคา คุณภาพและผลิตภาพ (Productivity)
ด้วยพื้นฐานความรู้ความเข้าใจถึงสรีระของสตรีไทยอย่างแท้จริง
ประกอบกับเทคโนโลยีการผลิตอันทันสมัย ทำให้ผลิตภัณฑ์ชุดชั้นในสตรีของบริษัทฯ
เป็นที่ครองใจของสตรีไทยมายาวนานกว่า 30 ปี

ชุดชั้นนอกสตรี

Customer Focus บริษัทฯได้แบ่งตลาดโดยใช้สไตล์ของกลุ่มเป้าหมายเป็นเกณฑ์
ซึ่งลูกค้ามีอายุอยู่ระหว่าง 18 - 35 ปี ลักษณะพฤติกรรมการเลือกซื้อของลูกค้ากลุ่มเป้าหมาย คือ
สุภาพสตรีวัยทำงานมีการเลือกสรรสินค้าเสื้อผ้าที่มีคุณภาพและสามารถใช้งานได้หลายโอกาส
ขณะที่สตรีวัยรุ่นมุ่งเน้นรูปแบบของแฟชั่นระยะสั้นๆ (Contemporary) ราคาปานกลาง นอกจากนี้
กลุ่มลูกค้าในแต่ละวัยยังพิถีพิถันในการเลือกใช้สินค้ามากขึ้น
โดยจะเลือกสินค้าที่ตรงกับบุคลิกของตนเองอีกด้วย

ช่องทางการจัดจำหน่าย โดยการขยายช่องทางการจัดจำหน่ายที่นอกเหนือจากห้างสรรพสินค้า เช่น
Catalogue การขายตรง และการขายสินค้าและบริการสู่ผู้บริโภคโดยตรงในกลุ่มสินค้า Uniform
ภายใต้เครื่องหมายการค้า “Racé”

 การพัฒนาผลิตภัณฑ์ การพัฒนาผลิตภัณฑ์ และการปรับทิศทาง ได้ทำมาตลอดปีที่ผ่านมา พร้อมไปกับการศึกษาพฤติกรรมของผู้บริโภค และจัดทำวิจัยตลาดให้แน่ชัดเพื่อให้ได้สินค้าที่ตรงกับกลุ่มเป้าหมาย ทันกับการเปลี่ยนแปลงแนวโน้มของแฟชั่น 

ชุดเด็ก

Customer Focus บริษัทฯ ได้แบ่งตลาดเสื้อผ้าเด็กออกเป็น 2 กลุ่ม โดยใช้อายุเป็นเกณฑ์ ดังนี้

กลุ่มที่ 1 ตลาดเด็กอ่อน เด็กเล็ก อายุแรกเกิด – 6 ปี แบ่งเป็น

- ผลิตภัณฑ์เครื่องนุ่งห่ม Apparel ประเภทเสื้อผ้า ผ้าอ้อม เครื่องนอน ถุงเท้า ถุงมือ หมวก
ผ้ากันน้ำลาย เครื่องเล่นประเภท Soft Toy

- ผลิตภัณฑ์ Non Apparel ประเภทขวดนม อุปกรณ์การรับประทานอาหารเด็ก Toiletries
รองเท้า กระเป๋า เข็มขัด เครื่องประดับ และของเล่นเสริมทักษะ

กลุ่มที่ 2 ตลาดเด็กโต อายุ 6 - 12 ปี แบ่งเป็น

- ผลิตภัณฑ์เครื่องนุ่งห่ม Apparel ประเภทเสื้อผ้า ถุงเท้า หมวก ผ้าพันคอ

- ผลิตภัณฑ์ Non Apparel ประเภทรองเท้า กระเป๋า เข็มขัด และเครื่องประดับ

  ช่องทางการจัดจำหน่าย

ตลาดในประเทศ

- ระดับบน เฉพาะห้างสรรพสินค้าชั้นนำในตัวเมือง เช่น ห้างสรรพสินค้าในบริเวณถนนสุขุมวิท
เพื่อมุ่งเน้นนโยบายในการเพิ่มมูลค่าของสินค้า การสร้างภาพลักษณ์ของตราสินค้า และการให้บริการ

- ระดับกลาง ห้างสรรพสินค้าทั่วประเทศ เพื่อเพิ่มความครบครันของสินค้า
และความสะดวกสบายในการเลือกซื้อสินค้า

- ระดับล่าง ร้านค้าย่อยและ Discount Store โดยมุ่งเน้นเรื่อง “ราคา”
เพื่อสนองความต้องการของลูกค้าที่คำนึงถึงราคาของสินค้าเป็นหลัก

  ตลาดต่างประเทศ

บริษัทฯ ได้เพิ่มช่องทางการจัดจำหน่ายเสื้อผ้าเด็กสู่ตลาดต่างประเทศ
เพื่อเป็นการขยายตลาดสินค้าให้เป็นที่รู้จักของตลาดโลก
โดยการร่วมทุนเปิดบริษัทเพื่อจำหน่ายสินค้าที่ฮ่องกง และมีตัวแทนจำหน่ายสินค้า (Distributor)
ภายใต้เครื่องหมายการค้า “ENFANT” ในประเทศต่างๆ เช่น สิงคโปร์ ฟิลิปปินส์ ซาอุดิอาระเบีย
บรูไนดารุสซาลาม ปากีสถาน มาเลเซีย อินเดีย และเนเธอร์แลนด์

การพัฒนาผลิตภัณฑ์ บริษัทฯ
ได้มุ่งเน้นในการเพิ่มมูลค่าสินค้าเพื่อสนองตอบตามความต้องการของลูกค้าในทุกระดับ
รวมถึงศึกษาพฤติกรรมผู้บริโภคและทำการวิจัยตลาดอย่างต่อเนื่อง พร้อมทั้งเพิ่ม Product Line
และช่องทางการจัดจำหน่ายให้ตรงกับลูกค้าทุกระดับ

6.  สภาพการแข่งขันภายในอุตสาหกรรม

อุตสาหกรรมเสื้อผ้าสำเร็จรูปของไทยส่วนใหญ่เป็นอุตสาหกรรมขนาดกลางและขนาดย่อม
และจัดเป็นอุตสาหกรรมปลายน้ำของอุตสาหกรรมสิ่งทอ ซึ่งต้องพึ่งพาแรงงานในการผลิตเป็นหลัก
แม้จะใช้เงินลงทุนต่ำกว่าเมื่อเทียบกับอุตสาหกรรมต้นน้ำและกลางน้ำที่มุ่งเน้นการลงทุนในเทคโนโลยีเป็นหลัก
แต่การผลิตของอุตสาหกรรมเหล่านี้จะต้องมีความเกี่ยวเนื่องสัมพันธ์กันทั้งระบบ
ซึ่งการที่จะพัฒนาไปสู่ระดับอุตสาหกรรมอย่างเต็มตัวต้องใช้เวลา
ฉะนั้นหากผู้ผลิตมีการร่วมมือกับพันธมิตรทางธุรกิจดำเนินนโยบายบูรณาการโครงข่ายอุตสาหกรรมตั้งแต่ต้นน้ำจนถึงปลายน้ำ
อาทิ การวิจัยและพัฒนาวัตถุดิบใหม่ๆ การคิดค้นเทคนิคการผลิตที่ดีมีคุณภาพ ฯลฯ
ก็จะสามารถเสริมสร้างความเข้มแข็ง มั่นคง และเพิ่มขีดความสามารถในการแข่งขันให้สูงยิ่งขึ้น

ในปัจจุบัน ตลาดเสื้อผ้าสำเร็จรูป ทั้งตลาดชุดชั้นในสตรี ชุดชั้นนอกสตรี และชุดเด็ก
มีภาวะการแข่งขัน ดังนี้

ชุดชั้นในสตรี

ตลาดชุดชั้นในสตรียังคงมีการแข่งขันกันสูง
โดยมีผู้ประกอบการรายเดิมและรายใหม่เข้ามาสร้างสีสันในตลาดเพิ่มมากขึ้น
แม้สภาวะเศรษฐกิจโดยรวมทั้งในประเทศและต่างประเทศจะชะลอตัวลงด้วยผลกระทบจากวิกฤตเศรษฐกิจโลกก็ตาม
ทั้งนี้เนื่องจากชุดชั้นในสตรีเป็นสินค้าที่มีลักษณะเฉพาะตัวสูงและยากที่สินค้าอื่นจะทดแทนได้
ประกอบกับผู้บริโภคมีลักษณะความต้องการที่หลากหลายมากขึ้น
ทำให้ผู้ประกอบการต่างใช้กลยุทธ์การแข่งขันต่างๆ
เพื่อเจาะกลุ่มเป้าหมายที่ต้องการโดยเฉพาะอย่างยิ่งตลาดชุดชั้นในสตรีระดับกลางถึงระดับบน
และตลาดระดับล่างที่มีการนำเข้าสินค้าจากต่างประเทศที่ทำได้ง่ายขึ้นและเร็วขึ้น
เพื่อเป็นทางเลือกให้กับกลุ่มเป้าหมายดังกล่าว สำหรับการแข่งขันในตลาดระดับกลางถึงระดับบน
จะมุ่งเน้นที่การสร้างมูลค่าเพิ่มให้กับตัวสินค้าและบริการ
ด้วยการคิดค้นวิจัยพัฒนาเพื่อนำเสนอสิ่งใหม่ๆ ทั้งในแง่วัตถุดิบ การตัดเย็บ รูปแบบดีไซน์
รวมถึงการยกระดับคุณภาพในการบริการลูกค้า
ทั้งนี้เพื่อตอบสนองความต้องการที่หลากหลายของผู้บริโภค และสร้างความพึงพอใจสูงสุดให้แก่ลูกค้า
ส่วนตลาดระดับล่าง จะเน้นแข่งขันกันในด้านราคา มากกว่าในด้านคุณภาพสินค้า
เพื่อเข้ามาเจาะลูกค้ากลุ่มเป้าหมายที่มีกำลังซื้อน้อย

ชุดชั้นนอกสตรี

ในปี 2551
ภาวะการแข่งขันในตลาดชุดชั้นนอกสตรียังมีการแข่งขันต่อเนื่องและรุนแรงมากขึ้นจากภาวะวิกฤตเศรษฐกิจที่เกิดขึ้นทั่วโลก
ทำให้เกิดการชะลอตัวทางเศรษฐกิจ ดังนั้นบริษัทฯ
จึงปรับเปลี่ยนบทบาทและกลยุทธ์ให้ทันกับทุกสถานการณ์
โดยมุ่งเน้นผลิตภัณฑ์ใหม่ให้สอดคล้องกับความต้องการของลูกค้า
ด้วยการพัฒนาคุณสมบัติของสินค้าและบริการโดยเน้นกลุ่มลูกค้าเฉพาะ
เพื่อหลีกเลี่ยงการแข่งขันด้านราคา
อีกทั้งมีการพัฒนาศักยภาพการผลิตสินค้าที่มีคุณภาพและต้นทุนที่เหมาะสม
เพื่อให้ลูกค้าได้รับความพึงพอใจสูงสุด

สำหรับปีที่ผ่านมา บริษัทฯ ได้ผลิตสินค้าภายใต้เครื่องหมายการค้าใหม่ในชื่อ “B.fly BUTTERFLY”
ซึ่งเป็นเสื้อผ้าสำเร็จรูปสตรีสำหรับผู้หญิงวัยทำงานสไตล์ YOUNG ELEGANCE
ซึ่งผลิตและจำหน่ายโดยบริษัทฯ เพื่อความคล่องตัวในการบริหารสินค้าบูติคสำหรับกลุ่มลูกค้าเฉพาะ

ชุดเด็ก

ตลาดเสื้อผ้าเด็กระดับบนมีการแข่งขันค่อนข้างสูง
มีผู้ประกอบการรายใหม่เข้ามาในตลาดอย่างต่อเนื่อง ทางบริษัทฯ
จึงมีการพัฒนาผลิตภัณฑ์ด้วยการคิดค้นนวัตกรรมใหม่ๆ เพื่อสร้างมูลค่าเพิ่มให้กับสินค้า
และยังคงมุ่งเน้นเรื่องคุณภาพของวัตถุดิบให้เหมาะสมกับผิวพรรณของเด็ก

สำหรับธุรกิจชุดเด็กของบริษัทฯ มุ่งเน้นตลาดเด็กอ่อน เด็กเล็ก เป็นสำคัญ
โดยมีส่วนแบ่งการตลาดประมาณครึ่งหนึ่งของตลาดระดับบน
นโยบายด้านการตลาดของกลุ่มนี้เน้นการเพิ่มคุณค่าให้กับสินค้าและบริการแก่ลูกค้าเป็นสำคัญ

ในปีที่ผ่านมา ผลิตภัณฑ์เสื้อผ้าเด็ก “ENFANT” ได้เพิ่มกลุ่มสินค้า Enfant été เป็น collection
ใหม่ล่าสุด สินค้าเป็นแนว Mix & Match ที่ตอบสนองกลุ่มลูกค้าที่รักการแต่งตัวด้วยรูปแบบแฟชั่น
ตามกระแสของวัยรุ่นย่อขนาดสำหรับเด็กอายุ 0 – 6 ปี เพื่อเพิ่มความหลากหลายในรูปแบบสินค้า
และเพื่อครอบคลุมกลุ่มลูกค้าได้หลากหลายมากยิ่งขึ้น

บริษัทฯ ขยายตลาดสินค้าเสื้อผ้าเด็กให้เป็นที่รู้จักของตลาดโลก โดยมีตัวแทนจำหน่ายสินค้า
(Distributor) ภายใต้เครื่องหมายการค้า “ENFANT” เพิ่มขึ้นในประเทศเนเธอร์แลนด์

3.2.7 จำนวนคู่แข่งและขนาดของบริษัทฯ เมื่อเทียบกับคู่แข่ง

บริษัทฯ ได้จัดแบ่งตลาดชุดชั้นในสตรี ตามกลุ่มผู้บริโภคออกเป็น 5 ระดับ ดังนี้

  ------------- ----------------------------------- ---------- -----------
  Grade &       Brand                               Price      % Market
  Status                                                       Size

  A – Premium   Wacoal, Guy Laroche, Triumph,       > 1,000    5%
                Valisere, La Perla, Raphaela        บาท        
                Megica, Boudoir, Tessuto Boselli,              
                Mark&Spencer, Lily of France,                  
                Calvin Klein, La Senza, Morgan, bsc            

  B1 - Higher   Wacoal, bsc, WIENNA, Guy Laroche,   700 –      20%
  price         Vanity fair, Triumph, Raphaela      1,000 บาท  
                Megica, Viora, Maidenform, Jockey,             
                Spacegal, Playboy, La Senza, Kyra,             
                Jaspal                                         

  B2 – High     Wacoal, Elle, Triumph, Sloggi,      400 – 700  25%
  price         Sabina, Avise^(/), Elfe^(/), VR,    บาท        
                S@SS, Metinee by Jintana, Trance,              
                Undergear, Modern K, Andre^(/) Kim             

  C1 - Middle   POP line, AMO, Sabina, Jintana,     200 - 400  10%
  price         Kullastri, S@SS, Anne Bra, Onono,   บาท        
                Disney, F&F, Fantasia, UNDERCOVER              

  C2, D, E -    Import product from China, Local    < 200 บาท  40%
  Low price     Brand, No’s Bra                                
  ------------- ----------------------------------- ---------- -----------

บริษัทฯ มีส่วนแบ่งตลาดอยู่ในระดับกลางถึงบน ประมาณร้อยละ 60 ของมูลค่าตลาด
ช่องทางจัดจำหน่ายหลัก คือ ห้างสรรพสินค้า ส่วนตลาดระดับกลางลงมา ซึ่งจัดจำหน่ายผ่านช่องทาง
Discount Store บริษัทฯ มีเครื่องหมายการค้า “POP Line” เข้าไปทำตลาด

3.2.8 สถานภาพและศักยภาพในการแข่งขันของบริษัทฯ

บริษัทฯ มีศักยภาพในการแข่งขันในอุตสาหกรรมชุดชั้นในสตรี
เนื่องจากมีความพร้อมและความสามารถในการแข่งขันในด้านต่างๆ ดังนี้

-   ด้านการตลาด

1)  ด้านผลิตภัณฑ์ ชุดชั้นในสตรีภายใต้แบรนด์ “Wacoal”
    มีชื่อเสียงและเป็นที่ยอมรับของสตรีไทยมายาวนานในด้านของคุณภาพที่ดีและการเข้าใจถึงสรีระของสตรีไทย
    ซึ่งบริษัทฯ
    ได้มีการนำเสนอผลิตภัณฑ์เพื่อให้ครอบคลุมและสอดคล้องกับความต้องการที่แตกต่างในทุกช่วงวัย
    โดยสามารถจัดผลิตภัณฑ์ออกเป็น 3 กลุ่มหลัก ดังนี้

- สินค้ากลุ่ม Function เป็นสินค้าที่ตอบสนองความต้องการของผู้บริโภคในด้านต่างๆ เช่น
ด้านสรีระ ด้านวัตถุประสงค์ในการใช้ หรือเทคนิคการตัดเย็บ ฯลฯ

- สินค้ากลุ่ม Fashion เป็นสินค้าที่ออกแบบให้เข้ากับ Lifetime และ Lifestyle
ของผู้บริโภคโดยคำนึงถึงสมัยนิยม และความต้องการของตลาดในแต่ละช่วงเวลา

- สินค้ากลุ่ม Service เป็นบริการรับสั่งตัดชุดชั้นในพิเศษเฉพาะบุคคล เช่น
ชุดชั้นในสำหรับผู้ป่วยสตรีที่สูญเสียเต้านม
บริการตัดเย็บเสื้อผ้าทางการแพทย์เฉพาะบุคคลที่สามารถช่วยกระชับแผลเป็นนูน (Keloid)
ให้เนียนเรียบสำหรับผู้ป่วยหลังการรักษาแผลจากการผ่าตัด อุบัติเหตุ น้ำร้อนลวก ฯลฯ
ซึ่งการลงทุนส่วนนี้มิได้มุ่งหวังผลกำไร แต่ถือเป็นการตอบแทนแก่ผู้บริโภคและสังคม

2)  ด้านการบริการ ด้วยนโยบายการเสริมสร้างความมั่นใจให้แก่ผู้บริโภค บริษัทฯ
    ได้เปิดบริการลูกค้าสัมพันธ์ ซึ่งผู้บริโภคสามารถส่งความเห็นหรือข้อร้องเรียนได้หลายช่องทาง
    ไม่ว่าจะเป็นทางโทรศัพท์ตลอด 24 ชั่วโมง
    หรือส่งผ่านเคาน์เตอร์จุดจำหน่ายตามห้างสรรพสินค้าทั่วประเทศ
    หรือผ่านทางเว็บไซต์ของบริษัทฯ และอีกบริการหนึ่งที่บริษัทฯ
    มีความแตกต่างจากคู่แข่งเพื่อสร้างความมั่นใจและพึงพอใจให้กับลูกค้าก็คือ
    การรับบริการดูแลและให้คำปรึกษาในสินค้าตลอดอายุการใช้งาน นอกจากนี้ บริษัทฯ
    ยังได้เปิดให้บริการ “Body Perfection”
    ซึ่งเป็นระบบสนับสนุนการตัดสินใจของลูกค้าในการเลือกซื้อสินค้า
    โดยแนะนำสินค้าที่เหมาะสมกับสรีระรูปร่างของลูกค้า และนำเสนอวิธีการแก้ปัญหา
    เสมือนมีที่ปรึกษาระดับมืออาชีพอยู่ใกล้ตัว

3)  การมุ่งลูกค้าเป็นศูนย์กลาง (Customer Center)
    โดยการทำวิจัยเรียนรู้ความต้องการของลูกค้าอย่างแม่นยำและต่อเนื่อง
    เพื่อนำมาใช้ประโยชน์ในการพัฒนาสินค้า บริการ
    และการจัดกิจกรรมการตลาดให้สอดคล้องและตอบสนองความพึงพอใจของลูกค้า

4)  ด้านการวิจัยและพัฒนา บริษัทฯ
    ให้ความสำคัญต่อการศึกษาวิจัยและพัฒนาฐานข้อมูลความรู้เกี่ยวกับสรีระวิทยาของสตรีไทยอย่างต่อเนื่องมาเกือบ
    3 ทศวรรษ และสิ่งนี้นับเป็นหัวใจสำคัญในการพัฒนาสินค้าของบริษัทฯ
    ที่ได้มาตรฐานและเหมาะสมกับสรีระของสตรีไทยอย่างแท้จริง

-   ด้านการผลิตและการดำเนินงาน

1) บริษัทฯ ได้ตระหนักถึงประโยชน์ของเทคโนโลยีสารสนเทศ
จึงร่วมมือกับบริษัทผู้จัดจำหน่ายในการออกแบบและพัฒนาระบบ Quick Response Marketing
System (QRMS) ซึ่งเป็นข้อมูลเกี่ยวกับสินค้าและการขาย โดยการเก็บข้อมูลจากร้านค้าโดยตรง
แบบ Real Time ทำให้บริษัทฯ สามารถนำข้อมูลดังกล่าวไปใช้ในด้านการวางแผนผลิตสินค้า
เพื่อให้สามารถตอบสนองกับความเปลี่ยนแปลงอย่างรวดเร็วของตลาด

2) บริษัทฯ มุ่งสร้างโครงข่ายอุตสาหกรรม (Supply Chain)
อย่างครบวงจรตั้งแต่ต้นน้ำจนถึงปลายน้ำ เพื่อสนับสนุนธุรกิจหลัก
โดยการร่วมกับกลุ่มบริษัทในเครือที่เป็นพันธมิตรธุรกิจทำให้มีแหล่งวัตถุดิบที่มีคุณภาพดีในระดับราคาที่เหมาะสม
ทั้งจากการร่วมทุนกับผู้ผลิตในการจัดตั้งโรงงาน ร่วมมือกันพัฒนาคุณภาพวัตถุดิบ
รวมถึงการสร้างเครือข่ายในการจัดจำหน่าย

3) บริษัทฯ มีระบบการควบคุมคุณภาพในทุกขั้นตอนการปฏิบัติงาน
จนได้รับการรับรองคุณภาพจากสถาบันชั้นนำทั้งในประเทศและต่างประเทศ ไม่ว่าจะเป็น ISO 9001
: 2000 จาก BVQI ความสามารถห้องปฏิบัติการทดสอบตามมาตรฐานสากล ISO/IEC 17025 :
2005 และด้านความสามารถการทดสอบจาก Wacoal Corporation : Laboratory นอกจากนี้
สินค้าของบริษัทฯ ยังได้รับรองจากสถาบันชั้นนำของโลกว่าเป็น “ชุดชั้นในปลอดสารพิษ”
ต่อผู้บริโภคและเป็นมิตรต่อสิ่งแวดล้อมตามมาตรฐานสากล Oeko-Tex Standard 100 Product
Class II อีกทั้งยังได้รับการรับรองคุณภาพผลิตภัณฑ์ตามมาตรฐานผลิตภัณฑ์อุตสาหกรรม (มอก.)
2346-2550 เสื้อผ้าสำเร็จรูป (ชุดชั้นใน)
ในเรื่องความปลอดภัยจากสีและสารเคมีอันตรายเป็นรายแรกของประเทศไทย
จากสำนักงานมาตรฐานผลิตภัณฑ์อุตสาหกรรม (สมอ.) กระทรวงอุตสาหกรรม

4) บริษัทฯ ครองส่วนแบ่งตลาดประมาณร้อยละ 60 ของมูลค่าตลาดชุดชั้นใน
ทำให้เกิดการประหยัดต่อขนาด (Economy of Scale)

-   ด้านการเงิน

บริษัทฯ มีการบริหารนโยบายทางการเงินอย่างรอบคอบและระมัดระวัง
พร้อมปรับเปลี่ยนนโยบายให้สอดคล้องเหมาะสมกับทุกสภาวะเศรษฐกิจ ทำให้บริษัทฯ
มีผลการดำเนินงานที่ดีและฐานะทางการเงินที่แข็งแกร่งมาโดยตลอด ทั้งนี้บริษัทฯ มุ่งเน้นไปที่
Profitability growth มากกว่าเน้นที่ Sales growth
โดยอาศัยการบริหารจัดการลูกค้าในกลุ่ม Profitability Customer อย่างมีประสิทธิภาพ

จากสินค้าและบริการที่ได้รับความนิยมและยอมรับในคุณภาพจากผู้บริโภค
ประกอบกับนโยบายการตลาดที่ให้ความสำคัญกับลูกค้า
การผลิตและการดำเนินงานที่มีการประสานงานอย่างใกล้ชิดกับ Supplier ผู้จัดจำหน่าย
ความร่วมมือจากผู้ถือหุ้น ความร่วมใจของพนักงาน ประกอบกับสถานะทางการเงินที่แข็งแกร่ง
ด้วยเหตุผลดังกล่าวข้างต้นนั้น ฝ่ายบริหารเชื่อมั่นว่าบริษัทฯ
มีศักยภาพในการแข่งขันไม่ด้อยกว่าผู้ผลิตรายอื่นๆ

3.2.9 แนวโน้มภาวะอุตสาหกรรมและสภาพการแข่งขันในอนาคต

แนวโน้มภาวะอุตสาหกรรมการผลิตชุดชั้นในสตรีของไทยยังคงมีศักยภาพที่ดี
เนื่องจากประเทศไทยมีโครงข่ายอุตสาหกรรมที่ครบวงจร
ประกอบกับความได้เปรียบด้านคุณภาพการผลิตและฝีมือแรงงานที่มีประสิทธิภาพเป็นที่ยอมรับของตลาดโลก
ทำให้ประเทศไทยเป็นแหล่งผลิตสินค้าชุดชั้นในสตรีที่สำคัญอีกแห่งหนึ่งของโลกโดยเฉพาะสำหรับตลาดระดับกลางถึงระดับบนที่สินค้าของไทยสามารถแข่งขันได้ทั้งตลาดในประเทศและต่าง
ประเทศ ในขณะที่ตลาดระดับล่างมีการนำเข้าสินค้าจากจีนมากกว่าร้อยละ 60
ของมูลค่านำเข้าทั้งหมด เนื่องจากมีราคาถูกกว่าและรูปแบบสินค้าที่หลากหลายกว่า
ทำให้ผู้ผลิตของไทยต้องเร่งปรับตัวในการพัฒนาคุณภาพสินค้ามากกว่ามุ่งแข่งขันที่ราคาเพียงอย่างเดียว

สำหรับแนวโน้มการแข่งขันในตลาดชุดชั้นในสตรี ยังค่อนข้างรุนแรงอย่างต่อเนื่อง
ดังนั้นผู้ประกอบการทั้งหลายต้องเร่งปรับเปลี่ยนทิศทางกลยุทธ์ให้ทันกับทุกสภาวการณ์อย่างรวดเร็ว
จึงจะสามารถอยู่รอดได้
ทั้งนี้หากมองในภาพรวมของปัจจัยที่เป็นโอกาสและอุปสรรคต่อการแข่งขันในอนาคต
สามารถสรุปได้ดังนี้

โอกาส (Opportunity)

1)  แนวโน้ม Lifestyle
    ของผู้หญิงรุ่นใหม่นิยมใช้ชุดชั้นในที่มีรูปแบบเฉพาะที่สอดคล้องกับกระแสแฟชั่นเสื้อผ้าชุดชั้นนอกที่มีการเปลี่ยนแปลงไปอย่างรวดเร็ว
    จึงส่งผลให้มีการซื้อชุดชั้นในบ่อยและหลากหลายมากขึ้น
    ผู้ประกอบการจึงต้องแข่งขันกันที่การสร้างสรรค์สินค้าให้สอดคล้องกับ Lifestyle
    ของลูกค้ามากขึ้น รวมถึงมีระบบการบริหารจัดการที่รวดเร็วและแม่นยำ
    เพื่อตอบสนองต่อการเปลี่ยนแปลงของตลาดได้ตลอดเวลา

2)  จากกระแสของผู้บริโภคที่มีความเป็นโลกาภิวัฒน์ (Globalization)
    ซึ่งพยายามยกระดับตัวเองสู่ความเป็นสากลมากขึ้น
    ประกอบกับผู้บริโภคกลุ่มดังกล่าวมีอำนาจซื้อที่สูงขึ้น
    นับเป็นโอกาสของผู้ผลิตสินค้าระดับกลางถึงระดับบน
    ในการทำให้สินค้ามีความเป็นพรีเมี่ยมสูงยิ่งขึ้น โดยยกระดับและพัฒนาสินค้าจาก Value
    Brand ไปสู่ Global Brand ด้วยการสร้างมูลค่าเพิ่มให้กับสินค้า
    โดยการพัฒนาและการคิดค้นนวัตกรรมใหม่ๆ
    เพื่อให้สามารถกำหนดราคาขายที่เหมาะสมกับกลุ่มลูกค้าเหล่านี้ที่ถือเป็น Profitability
    Customer และช่วยให้ผู้ผลิตสินค้าสามารถแข่งขันได้ในระยะยาวในอุตสาหกรรมนี้

3)  ช่องทางจัดจำหน่ายมีความหลากหลายมากขึ้น
    เปิดโอกาสให้ผู้ผลิตสามารถนำเสนอสินค้าที่มีความ หลากหลายและโดดเด่นเฉพาะตัว
    เพื่อตอบสนองและเข้าถึงผู้บริโภคได้ดีและง่ายขึ้น

อุปสรรค (Threat)

1)  การยกเลิกระบบโควตาสินค้าสิ่งทอและการเปิดเขตการค้าเสรี
    ส่งผลให้การแข่งขันทวีความรุนแรงขึ้นทั้งตลาดในประเทศและต่างประเทศ
    ก่อให้เกิดการนำเข้าสินค้าจากต่างประเทศได้ง่ายและเร็วขึ้น

2)  มาตรการกีดกันทางการค้าที่มิใช่ภาษีศุลกากร (Non-Tariff Barriers : NTB)
    จะเป็นอุปสรรคต่อการค้ามากขึ้น เช่น มาตรการกีดกันทางด้านสิ่งแวดล้อม
    มาตรการกีดกันทางด้านแรงงาน

3)  อุตสาหกรรมเสื้อผ้าสำเร็จรูปต้องพึ่งพาแรงงานมีฝีมือในการผลิต
    ซึ่งมีอัตราค่าจ้างแรงงานสูงขึ้นโดยเฉพาะอย่างยิ่งเมื่อเปรียบเทียบกับประเทศคู่แข่งในตลาดระดับล่างอย่างประเทศจีน
    และเวียดนาม จึงทำให้ไทยมีต้นทุนการผลิตที่สูงกว่า

4)  วิกฤตเศรษฐกิจของสหรัฐอเมริกาที่ส่งผลให้เกิดสภาวะเศรษฐกิจตกต่ำทั่วโลก
    รวมถึงประเทศไทยที่ได้รับผลกระทบต่อการขยายตัวในการส่งออกของอุตสาหกรรมสิ่งทอและเสื้อผ้าสำเร็จรูปของไทย
    และกำลังซื้อของผู้บริโภคในประเทศที่ลดลง

จากโอกาสและอุปสรรคที่ต้องเผชิญในสภาพการแข่งขันในปัจจุบันและอนาคต
ทั้งนี้หากพิจารณาจากสถานภาพและศักยภาพในการแข่งขันของบริษัทฯ
เมื่อเปรียบเทียบกับผู้ประกอบการรายอื่นๆ ถือว่าอยู่ในระดับสูง
เนื่องจากความสามารถในการแข่งขันในด้านต่างๆ ของบริษัทฯ
ไม่ว่าจะเป็นการมีกลุ่มบริษัทในเครือที่เป็นโครงข่ายอุตสาหกรรมอย่างครบวงจร
การลงทุนวิจัยและพัฒนาอย่างต่อเนื่อง การบริหารจัดการที่ทันสมัย
การมีระบบควบคุมคุณภาพตามมาตรฐานสากล การมีเครื่องหมายการค้า “Wacoal”
อันเป็นที่ยอมรับของสตรีไทยมายาวนานทั้งในด้านคุณภาพและบริการที่ดี
รวมทั้งการบริหารนโยบายทางการเงินอย่างรอบคอบระมัดระวัง
สิ่งเหล่านี้นับได้ว่าเป็นปัจจัยแห่งความสำเร็จที่สำคัญในการสร้างให้เกิดความสามารถในการแข่งขันที่ยั่งยืนของบริษัทฯ

3.3 การผลิตและการจัดหาผลิตภัณฑ์เพื่อจำหน่าย

3.3.1 จำนวนโรงงานและที่ตั้งของบริษัทฯ และบริษัทย่อย

+------------------+---------------+--------+--------+-------+-------+
| ดำเนินการโดย      | ที่ตั้ง           | พนักงาน | อาคาร  | พ     | จักร   |
|                  |               |        |        | ื้นที่รวม | เย็บผ้า |
|                  |               | (คน)   | (หลัง)  |       |       |
|                  |               |        |        | (ต    | (คัน)  |
|                  |               |        |        | ร.ม.) |       |
+------------------+---------------+--------+--------+-------+-------+
| บริษัทฯ            | กรุงเทพฯ       | 2,737  | 6      | 4     | 4,504 |
|                  |               |        |        | 0,492 |       |
+------------------+---------------+--------+--------+-------+-------+
|                  | อ.ศรีราชา      | -      | 4      | 1     | -     |
|                  | จ.ชลบุรี        |        |        | 8,520 |       |
+------------------+---------------+--------+--------+-------+-------+
| บจก. วาโก้ลำพูน    | อ.เมืองลำพูน    | 460    | 2      | 1     | 1,207 |
|                  | จ.ลำพูน        |        |        | 0,152 |       |
+------------------+---------------+--------+--------+-------+-------+
| บจก. วาโก้กบินทร์บุรี | อ.กบินทร์บุรี     | 418    | 2      | 6,840 | 1,264 |
|                  | จ.ปราจีนบุรี     |        |        |       |       |
+------------------+---------------+--------+--------+-------+-------+
| บจก.             | อ.ศรีราชา      | 1,110  | 1      | 7,560 | 2,026 |
| เอสอ             | จ.ชลบุรี        |        |        |       |       |
| าร์.ดับบลิว.การ์เมนท์ |               |        |        |       |       |
+------------------+---------------+--------+--------+-------+-------+
| บจก. ภัทยากบินทร์บุรี | อ.กบินทร์บุรี     | 526    | 2      | 6,656 | 987   |
|                  | จ.ปราจีนบุรี     |        |        |       |       |
+------------------+---------------+--------+--------+-------+-------+
| รวม              |               | 5,251  | 17     | 9     | 9,988 |
|                  |               |        |        | 0,220 |       |
+------------------+---------------+--------+--------+-------+-------+

3.3.2 กำลังการผลิตและปริมาณการผลิตรวม

(หน่วย : ชิ้น)

+-------------------------------------------+--------+-------+-------+
| กำลังการผลิตจำแนกตามผลิตภัณฑ์                  | 2551   | 2550  | 2549  |
+-------------------------------------------+--------+-------+-------+
| กำลังการผลิตเต็มที่                            |        |       |       |
+-------------------------------------------+--------+-------+-------+
| ชุดชั้นในสตรี                                 | 24,0   | 24,50 | 26,00 |
|                                           | 00,000 | 0,000 | 0,000 |
+-------------------------------------------+--------+-------+-------+
| ชุดชั้นนอกสตรี                                | 60,000 | 7     | 20    |
|                                           |        | 0,000 | 0,000 |
+-------------------------------------------+--------+-------+-------+
| ชุดเด็ก                                     | 2,5    | 3,00  | 3,20  |
|                                           | 00,000 | 0,000 | 0,000 |
+-------------------------------------------+--------+-------+-------+
| รวม                                       | 26,5   | 27,57 | 29,40 |
|                                           | 60,000 | 0,000 | 0,000 |
+-------------------------------------------+--------+-------+-------+
| ปริมาณการผลิตจริง                            |        |       |       |
+-------------------------------------------+--------+-------+-------+
| ชุดชั้นในสตรี                                 | 22,8   | 21,73 | 24,65 |
|                                           | 22,803 | 8,954 | 5,695 |
+-------------------------------------------+--------+-------+-------+
| ชุดชั้นนอกสตรี                                | 43,520 | 5     | 10    |
|                                           |        | 8,568 | 7,438 |
+-------------------------------------------+--------+-------+-------+
| ชุดเด็ก                                     | 2,0    | 2,71  | 2,94  |
|                                           | 90,104 | 6,425 | 3,262 |
+-------------------------------------------+--------+-------+-------+
| รวม                                       | 24,9   | 24,51 | 27,70 |
|                                           | 56,427 | 3,947 | 6,395 |
+-------------------------------------------+--------+-------+-------+
| อัตราการใช้กำลังการผลิต                       | 93.96% | 8     | 9     |
|                                           |        | 8.92% | 4.24% |
+-------------------------------------------+--------+-------+-------+
| ปริมาณการผลิตปีนี้เทียบปีก่อน                     | 1      | 8     | 9     |
|                                           | 01.81% | 8.48% | 6.71% |
+-------------------------------------------+--------+-------+-------+

3.3.3 การจัดหาวัตถุดิบ

วัตถุดิบของบริษัทฯ สามารถแบ่งเป็นประเภทใหญ่ ๆ 2 ประเภท คือ

วัตถุดิบหลัก ได้แก่ ผ้าผืน ผ้าแถบ ผ้ายืด ผ้าลูกไม้
ส่วนใหญ่จัดซื้อจากโรงงานทอผ้าและโรงงานถักผ้าลูกไม้โดยตรง เช่น บริษัท เท็กซ์ไทล์เพรสทีจ
จำกัด (มหาชน) บริษัท ไทยทาเคดะเลซ จำกัด และนำเข้าจากต่างประเทศ

วัตถุดิบรอง ได้แก่ ฟองน้ำปั๊มขึ้นรูป (MOLD) สายบ่า ชิ้นส่วน กระดุม ด้าย ซิป
จัดซื้อจากโรงงานในประเทศ เช่น บริษัท ที.ยู.ซี.อีลาสติค จำกัด บริษัท สหยูเนี่ยน จำกัด
(มหาชน) บริษัท แกรนด์สตาร์ อินดัสตรี จำกัด

3.3.4 สัดส่วนการซื้อวัตถุดิบในประเทศและนำเข้าจากต่างประเทศ

ในปี 2551 บริษัทฯ และบริษัทย่อย ดำเนินการผลิตโดยใช้วัตถุดิบที่จัดซื้อภายในประเทศ
คิดเป็นร้อยละ 70และร้อยละ 30 เป็นการนำเข้าผ้าและลูกไม้ส่วนใหญ่จากประเทศญี่ปุ่น ฝรั่งเศส
ฮ่องกง จีน สหรัฐอเมริกา

3.3.5 สภาพปัญหาเกี่ยวกับวัตถุดิบ

วัตถุดิบที่บริษัทฯ และบริษัทย่อยเลือกใช้ เป็นวัตถุดิบที่จัดซื้อภายในประเทศเป็นหลัก โดยบริษัทฯ
มีพันธมิตรเป็นบริษัทในกลุ่มสหพัฒน์ที่ร่วมทุนกับบริษัทผู้ผลิตจากต่างประเทศที่เข้ามาลงทุนผลิตและพัฒนาวัตถุดิบในประเทศไทย
ทำให้เสริมสร้างศักยภาพในการแข่งขันของบริษัทฯ ด้วยการมีวัตถุดิบที่มีคุณภาพดียิ่งขึ้น
มีความหลากหลาย และมีความทันสมัย ดังนั้นบริษัทฯ และบริษัทย่อยจึงไม่มีปัญหาขาดแคลนวัตถุดิบ
และไม่มีปัญหา อันเนื่องมาจากการเปลี่ยนแปลงเทคโนโลยีต่อการใช้วัตถุดิบ

3.3.6 ผลกระทบต่อสิ่งแวดล้อมจากกระบวนการผลิตและวัสดุเหลือใช้

กระบวนการผลิตของบริษัทฯ และบริษัทย่อยไม่ก่อให้เกิดผลกระทบต่อสิ่งแวดล้อม
สำหรับเศษวัตถุดิบที่เหลือจากการผลิต เช่น เศษผ้า บริษัทฯ
และบริษัทย่อยได้จำหน่ายให้กับผู้รับซื้อเศษวัตถุดิบ

3.3.7 งานที่ยังไม่ได้ส่งมอบ

การประกอบธุรกิจของบริษัทฯ และบริษัทย่อยไม่มีงานที่ยังไม่ได้ส่งมอบ